જોકે શનિવારે કોંગ્રેસના પ્રવક્તા ડો. અજય કુમારે પોરબંદરમાં ઓપરેશન પર સવાલ ઉઠાવતા જણાવ્યું હતું કે 'હજી સુધી ક્યાંય પણ કોઇ પણ પ્રકારની રિકવરી નથી થઇ. ક્યા પ્રકારની બોટ હતી, તેની પણ જાણકારી માત્ર કોસ્ટ ગાર્ડ દ્વારા આપવામાં આવી છે. ઘણી જગ્યાએથી એવા સમાચાર આવ્યા છે કે આની જાણકારી ગુપ્તચર વિભાગ કે નૌકાદળને પણ ન્હોતી. તેનાથી સ્પષ્ટ થાય છે કે સરકાર શ્રેય લેવાના ચક્કરમાં ઉતાવળ કરી રહી છે. જાણી જોઇને મીડિયામાં સમાચારો લીક કરવામાં આવી રહ્યા છે જેથી શ્રેય લઇ શકાય. બોટમાં સ્મગલર પણ હોઇ શકે. તેની પર સરકારે જવાબ આપવો જોઇએ. '